Haagen Hurum drev fra 1822 skole på gården Lille Hundstad på Røyse, denne undervisningen overtok også hans sønn, Ole H. Hurum. Ut over på 1800-tallet gikk man over fra omgangsskoler til fastskoler i Norge, og i 1864 ble den første Stein skole bygd på en tomt som var skilt ut fra Bjørnstad gård. Denne var i bruk som skole fram til 1916, da den nye Stein skole sto ferdig. Den nye skolen hadde tre etasjer, og var i bruk fram til 1962, da Vik skole ble tatt i bruk, og elevene ble overført dit. Skolebygningen som ble bygd i 1864 ble revet i 1964, og den som ble bygd i 1916 ble revet i 1972.